Prístup do „papierovej“ zdravotnej dokumentácie u poskytovateľa zdravotnej starostlivosti má:

PACIENT alebo jeho zákonný zástupca (v prípade neplnoletého zvyčajne rodič) v celom rozsahu;

BLÍZKE OSOBY: Manžel alebo manželka, dieťa alebo rodič alebo ich zákonný zástupca po smrti tejto osoby, a to v celom rozsahu; ak takáto osoba nie je, osoba plnoletá, ktorá s ňou žila v čase smrti v domácnosti (§ 115 Občianskeho zákonníka), blízka osoba (§ 116 Občianskeho zákonníka) alebo ich zákonný zástupca;

SPLNOMOCNENEC, teda ktokoľvek, koho na nahliadanie do zdravotnej dokumentácie písomne splnomocnil pacient alebo v prípade smrti pacienta nikto z blízkych osôb. Podpis splnomocniteľa musí byť osvedčený. Splnomocnenec má právo nahliadať v takom rozsahu, aký je uvedený v plnej moci;

Domácnosť

§ 115

Domácnosť tvoria fyzické osoby, ktoré spolu trvale žijú a spoločne uhradzujú náklady na svoje potreby.

Blízke osoby

§ 116

Blízkou osobou je príbuzný v priamom rade, súrodenec a manžel; iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.